Oficialusis leidinys L 197 , 26/07/1988 p. 0001 - 0002

specialusis leidimas suomių kalba: skyrius 3 tomas 27 p. 0031

specialusis leidimas švedų kalba: skyrius 3 tomas 27 p. 0031



Tarybos Reglamentas (EEB) Nr. 2210/88 1988 m. liepos 19 d. iš dalies keičiantis Reglamentą Nr. 136/66/EEB dėl bendro aliejų ir riebalų rinkos organizavimo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ir ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Reglamentu (EEB) Nr. 1915/87 [4] yra panaikinami kasmėnesiniai alyvuogių aliejaus kainų kėlimai, kadangi Reglamento Nr. 136/66/EEB [5] su paskutiniais pakeitimais, padarytais Reglamentu (EEB)Nr. 1098/88/ [6], 7 ir 11 straipsnių nuostatos turėtų būti atitinkamai pakoreguotos; kadangi tuo pačiu metu privalu pakeisti ir minėto reglamento 5 straipsnyje pateiktą smulkaus gamintojo apibrėžimą; kadangi Reglamento Nr. 136/66/EEB 26 straipsnio 1 dalies nuostatose yra numatyta galimybė supirkti rapsų ir saulėgrąžų sėklas, jei rinkos kainos yra žemesnės už intervencinę kainą; kadangi, siekiant palengvinti rinkos vadybą, ši ekonomiškai nepagrįsta sąlyga turėtų būti panaikinta; kadangi dėl toje straipsnio dalyje numatyto intervencinio laikotarpio apribojimo reikėtų atitinkamai pakoreguoti ir to straipsnio antrąją dalį; kadangi Ispanijai bei Portugalijai reikėtų paankstinti intervencinio saulėgrąžų sėklų supirkimo laikotarpio pradžią, atsižvelgiant į tai, kad tuose kraštuose anksčiau sunoksta derlius, PRIĖMĖ ŠĮ REGLAMENTĄ: 1 straipsnis Reglamentas Nr. 136/66/EEB yra keičiamas taip: 1) 5 straipsnyje: a) 1 dalies antra ir šešta pastraipos yra keičiamos taip: "Kiekvienais metais iki rugpjūčio 1 d. Taryba kitais kalendoriniais metais prasidedantiems prekybos metams, nustato pagalbos produkcijos vienetui sumą sutarties 43 straipsnio 2 dalyje numatyta tvarka. Gamintojams, kurių gamybos vidurkis yra mažesnis negu 300 kg aliejaus per metus, gali būti nustatyta atskira suma produkcijos vienetui." "Tačiau gamintojams, kurių gamybos vidurkis yra mažesnis negu 300 kg aliejaus per prekybos metus, produkcijos vienetui mokama pagalba nėra dauginama iš to koeficiento."; b) straipsnio 2 dalies pirmoje įtraukoje skaičius "200" yra pakeičiamas skaičiumi "300"; 2) 7 straipsnis yra keičiamas taip: "7 straipsnis Tipinė rinkos kaina yra nustatoma tokio dydžio, kuris leistų netrukdomai realizuoti alyvuogių aliejaus produkciją, atsižvelgiant į konkuruojančių produktų kainas ir ypač į jų kitimo tendencijų perspektyvas per prekybos metus."; 3) 11 straipsnio 1 dalis yra keičiama taip: "1. Tais atvejais, kai alyvuogių aliejaus tikslinė gamybos kaina, atėmus pagalbos gamybai sumą yra didesnė negu tipinė rinkų kaina, Bendrijoje pagamintam ir pateiktam į rinką aliejui teikiama vartojimo pagalba. Ta pagalba prilygsta skirtumui tarp šių dviejų sumų."; 4) 26 straipsnio 1 dalies pirma pastraipa yra keičiama taip: "Nuo spalio 1 d. iki gegužės 31 d. intervencinės agentūros pagal straipsnio 2 ir 3 dalyse išdėstytas sąlygas superka Bendrijojepagamintasir intervenciniuose centruose jai siūlomas aliejingąsias sėklas. Tačiau Ispanijoje ir Portugalijoje siūlomų saulėgrąžų sėklų supirkimas prasideda nuo rugpjūčio 1 d. Nepaisant 27a straipsnio nuostatų, aliejingosios sėklos yra superkamos už 94 % intervencinės kainos."; 5) 26 straipsnio 2 dalis yra pakeičiama taip: "2. Taryba, remdamasi Komisijos pasiūlymu, kvalifikuota balsų dauguma išdėsto intervencijos sąlygas ir ypač tuos prin cipus, pagal kuriuos intervencinės tarnybos realizuoja supirktas sėklas." 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. 1 straipsnio 4 dalies nuostatos dėl rapsų sėklų įsigalioja nuo 1988 m. liepos 1 d., o dėl saulėgrąžų sėklų — nuo 1988 m. rugpjūčio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1988 m. liepos 19 d. Tarybos vardu Pirmininkas Y. Pottakis [1] OL C 139, 1988 5 30, p. 23. [2] OL C 187, 1988 7 18. [3] OL C 175, 1988 7 4, p. 33. [4] OL L 183, 1987 7 3, p. 7. [5] OL 172, 1966 9 30, p. 3025/66. [6] OL L 110, 1988 4 29, p. 10. --------------------------------------------------